Kultura Maribor

Pravljični studio
2024-10-19 17:00 (Europe/Paris)
Pravljični studio je projekt, namenjen spodbujanju pripovedovalskih kompetenc pri otrocih. Nastal je iz prepričanja, da so otroci lahko zelo ustvarjalni pripovedovalci in da je zelo pomembno, da odrasli, učitelji in vzgojitelji, starši in stari starši, ta potencial prepoznamo in ga dejavno podpremo. Spodbujanje pripovedovanja pri otrocih ima namreč, kot dokazujejo številne raziskave, dolgoročne pozitivne posledice za razvoj otrokovega govora, kasneje pa tudi pismenosti in bralne kulture.
Projekt idejno in vsebinsko vodi pripovedovalka in pedagoginja Špela Frlic. S sodelavkami in sodelavci, pripovedovalkami, glasbeniki, ilustratorji, animatorji in strokovnimi delavci v šolstvu razvijajo pripovedovalska orodja, kulturno-umetnostne vsebine s področja pripovedovanja in izobraževanja za strokovne delavce v šolstvu.
Projekt nastaja v okviru Zavoda Divja misel. V letu 2023 je prejel nagrado Zlata kocka 2023, ki ga podeljuje Center arhitekture Slovenije. Uvrščen je bil med šest nominirancev za evropsko nagrado Art explora 2023, ki jo podeljuje pariška Académie des beaux-arts.
Producent: Zavod Divja misel, koproducent: Lutkovno gledališče Maribor
Projekt je finančno podprla Javna agencija za knjigo RS.
www.pravljicnistudio.si

Povezava do originalnega članka

[MFRU30] Odprtje razstave študentskih in nagrajenih del festivala MFRU
2024-10-19 18:00 - 2024-10-27 16:00 | Maribor center / Kulturni inkubator, Koroška cesta 18
Otvoritev razstave študentkih del in nagrajenih del MFRU30, ki jo je kurirala Martina Frangež.
Otvoritev razstave študentkih del in nagrajenih del MFRU30, ki jo je kurirala Martina Frangež, bo v soboto, 19. oktobra, ob 18. uri v Kulturnem inkubatorju.
Mladinski kulturni center Maribor je v okviru 30. Mednarodnega festivala računalniške umetnosti (krajše MFRU30) objavil javni poziv za prijavo študentskih intermedijskih umetniških projektov za študentsko nagrado festivala MFRU 2024.
Na poziv se je prijavilo štirinajst študentk_ov z enajstimi projekti.
Člani strokovne žirije Maja Burja, Simon Streljaj Gmajner in Lara Mejač so soglasno odločili, da:

1. nagrado prejmej Senka Milutinović: Momentary Lapse in Memory,
2. nagrado prejme Lazar Mihajlović: Dreamer in
3. nagrado prejme Ana Evtić: Time Continuum.

Povezava do originalnega članka

Koncert: Harms je kriv!
2024-10-19 19:00 | Maribor center / Vojašniški trg 2A, 2000 Maribor
Koncert padajočih babic
»Neka starka se je spričo prehude radovednosti prekucnila skozi okno, padla na tla in se polomila.«
Imamo ga! Harmsov nelogični stroj. Razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa ali … kogarkoli že.
Igralec, lutkar in glasbenik Matija Solce s prefinjeno animacijo mehkih, delno realističnih lutk, z grotesknimi pevskimi in igralskimi pasažami ter z virtuozno instrumentalno glasbo ustvarja situacijsko komiko, ki na ironičen in nežen način sporoča težke teme sedanjega časa in kritizira vse, kar v družbi stremi k ustaljenosti.
Osrednji scensko-zvočni element je originalni inštrument, sestavljen iz več harmonik, mehov in lajn, analognih mehanizmov, delov lutk, midi tehnologije in ur brez kazalcev.

Povezava do originalnega članka

30×MFRU: Tri desetletja tehnoloških skrbi: Razstava »V fokusu«
2024-10-19 19:00 - 2024-10-27 00:00 | Maribor center / Velika kavarna, Glavni trg 1
Razstava V fokusu je tokrat obarvana s tridesetletnico festivala in ponovnim premislekom o tridesetih letih radikalnih sprememb na področju računalništva.
Z razstavo V fokusu: 30×MFRU se letošnja kuratorska zasedba vrača k pregledu festivalskega arhiva in že pred samim dogodkom raziskuje festivalsko zgodovino skozi pogovor s ključnimi akterji in akterkami na področju intermedijske umetnosti pri nas, ki so bili_e na različne načine vpleteni_e v pretekle edicije MFRU.
Pogovori so potekali v začetku leta z namenom vstopiti v organizem s tridesetletno zgodbo – bolje spoznati njihove pozicije, bolje razumeti festivalske mehanizme in, preden se podamo v naslednje tridesetletje, zabeležiti nekatere ključne prelomnice. Odlomki iz pogovorov, zbrani v tiskano izdajo zbornika, tako na drugačen način odpirajo in interpretirajo obsežen arhiv pionirske institucije.
Rdečo nit povzema podnaslov obletnice Tri desetletja tehnoloških skrbi, ki naslavlja številne izzive na področju novomedijskih umetniških praks in organizacije festivala, kot tudi osebne plati njegovih sodelavcev in sodelavk. Hkrati pa tovrstna vsebinska usmeritev lahko omogoči razumevanje.

Povezava do originalnega članka

Državno prvenstvo v slemovski poeziji
2024-10-19 19:30 - 22:00 | II. Gimnazija Maribor
OŽULJENI JEZIK
Deveto državno prvenstvo Slovenije v slemovski poeziji
Sobota, 19. oktober 2024 // 19.30 // Amfiteater II. gimnazije Maribor
»Slam vrača poezijo publiki oziroma jo vrača na ulice, človeku. S tem pa sporoča, da poezija ni nekaj zategnjenega, nedostopnega. To je nekaj, kar bi morali vsi z veseljem in strastjo spremljati, ker poezija takšna je – strastna.«
Gal Grobovšek, zmagovalec osmega državnega prvenstva v slamovski poeziji

Slovenska mreža partnerjev na področju slemovske poezije SloSlam, ki je bila ustanovljena leta 2016 in je usmerjena v razvoj slam poezije v Sloveniji ter v izobraževanje in izpopolnjevanje znanja in veščin umetnikov, ki ustvarjajo na tem področju, je med septembrom in oktobrom 2024 v sodelovanju z lokalnimi organizatorji pripravila pet predizborov, ki so potekali v Mariboru, na Ptuju, v Kranju, v Novem Mestu in v Celju. Na predizborih se je za finalni nastop kvalificiralo 10 finalistk in finalistov, ki se jim bo v skladu s pravilnikom mreže SloSlam v finalu pridružil tudi lanskoletni državni prvak. Nastopajoče in nastopajoči se bodo v soboto, 19. oktobra 2024, ob 19.30 v Amfiteatru II. gimnazije Maribor pomerili na devetem državnem prvenstvu v slamovski poeziji za naziv državnega prvaka oz. prvakinje.
Serija predizborov se je začela v kavarni BarCoda v Vetrinjskem domu v Mariboru, kjer smo 10. septembra dobili prva dva finalista, to sta Pilar Veselko in Mišel Amo Ristov. Na Ptuju, v kavarni Bodi, je 20. septembra potekal drugi predizbor, kjer sta se na državno prvenstvo uspešno kvalificirala Nika Rušt in Alen Harb. V Kranju je predizbor potekal v Layerjevi hiši – 21. september je bil dan, ki si ga bosta zagotovo zapomnili Ana Pikelj in Ana Štular. Predzadnja dvojica, Ema Medved in Neža Prah Seničar, je bila izbrana v Novem Mestu, kjer je predizbor potekal v prostorih Založbe Goga 27. septembra. Zadnji dve finalistki smo dobili v Celju 2. oktobra, to sta April Veselko in Nika Gradišek. Kot rečeno, pa se je v finale po pravilniku državnega tekmovanja samodejno uvrstil tudi lanskoletni zmagovalec Gal Grobovšek. Program finala obsega kar nekaj novih, svežih imen z izrazito prevlado žensk, med finalisti in finalistkami pa je aktualni prvak ter tudi trije nekdanji državni prvaki oz. prvakinje, Mišel Amo Ristov (zmagovalec 2. državnega prvenstva leta 2017), Neža Prah Seničar (zmagovalka leta 2018) ter Nika Gradišek (zmagovalka leta 2022, ki se je kot prva slovenska predstavnica kvalificirala tudi za svetovno prvenstvo v slemovski poeziji).
Finalisti in finalistke se bodo pomerili na odru Amfiteatra II. gimnazije, novi slovenski državni prvak ali prvakinja pa se bo udeležil ali udeležila enajstega evropskega prvenstva v slemovski poeziji, ki bo potekalo decembra 2024 v Košicah na Slovaškem, kjer bo imel/a možnost, da se kvalificira tudi na svetovno prvenstvo v slamovski poeziji.
Dogodek organizira Mladinski kulturni center Maribor v sodelovanju s partnerji mreže SloSlam, moderirala pa ga bosta izkušena in priljubljena voditeljica Mojca Frim ter eden najuspešnejših slovenskih slemerjev Matic Ačko, ki je tudi med ustanovnimi člani organizacije WPSO (World Poetry Slem Organisation, s sedežem v Bruslju).
Nastope finalistk in finalistov bo budno spremljala in ocenjevala petčlanska strokovna komisija prvenstva, ki jo bodo sestavljale in sestavljali pesnica, producentka in prva državna prvakinja v slemovski poeziji Nina Medved, pesnik s slemovskimi izkušnjami Pino Pograjc, glasbenica in voditeljica knjižnega kluba Zala Kralj, pesnica in slemerka Mateja Mohorko ter pisatelj Tomo Podstenšek.
Tekmovalno komisijo prvenstva sestavljata urednica in moderatorka Ajda Strajnar ter mladinska delavka ter predstavnica organizatorja Mladinskega kulturnega centra Maribor Doris Špurej.
Denarno nagrado, honorar v višini 200 evrov bruto, bo zmagovalcu ali zmagovalki predala direktorica Mladinskega centra Maribor Marja Guček.
Priprava in produkcija video projekcije: Matic Ačko, MKC Maribor.
VLJUDNO VABLJENE & VABLJENI!

Dodatne informacije o prireditvi: Petra Kolmančič, koordinatorka programov MKC Maribor, petra.kolmancic@mkc.si ali Matic Ačko, MKC Maribor, matic.acko@mkc.si
Dogodek organizira MKC Maribor, literarni program MKC Črka v sodelovanju z mrežo SloSlam.
Partnerji izvedbe: II. gimnazija Maribor, Banda Ferdamana
Mreža SloSlam: MKC Maribor, Slam zverine, Založba Goga, Slamuraji, Layerjeva hiša, Kranska slama, Celjsko literarno društvo.
Program MKC Maribor omogočata Mestna občina Maribor in Urad RS za mladino. Literarni večer spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka

Dan Maribora: Silent party na Glavnem trgu
2024-10-19 20:00 | Maribor center / Glavni trg, 2000 Maribor
Silent Party pod zvezdami v Mariboru.
V soboto, 19. oktobra 2024, ob 20:00 vas vabimo na nepozabno izkušnjo v središču Maribora!
Na Glavnem trgu bo potekal edinstven silent party, kjer boste lahko uživali v glasbi treh DJ-jev! Tiha zabava bo trajala do polnoči, zato ne zamudite priložnosti za edinstveno plesno doživetje pod zvezdami v srcu mesta.
Pridružite se in se zabavajte v tišini – a v odlični družbi!

Povezava do originalnega članka

Časovne krajine. Razstava nagrajenih študentskih del MFRU30
2024-10-19 20:00 - 2024-10-25 00:00 | Maribor center / Kulturni inkubator, Koroška cesta 18
Razstava nagrajenih študentskih del MFRU30. Kurira Martina Frangež.
Mladinski kulturni center Maribor je v okviru 30. Mednarodnega festivala računalniške umetnosti (MFRU) znova objavil javni poziv k prijavi študentskih intermedijskih umetniških projektov za študentsko nagrado festivala MFRU 2024.
Razstavljajo prejemniki nagrad za najboljše študentske intermedijske projekte festivala MFRU 2024, Senka Milutinović, Lazar Mihajlović in Ana Evtić.
Projekte je izbrala tričlanska žirija (Maja Burja, Simon Streljaj in Lara Mejač).
Nagrajena dela so:

Senka Milutinović: Momentary Lapse in Memory
Lazar Mihajlović: Dreamer Ana Evtić: Time Continuum

Odprtje razstave bo v soboto, 19. oktobra 2024, ob 20. uri v Kulturnem inkubatorju na Koroški cesti 18.
Razstava bo v razstavišču na ogled do 25. oktobra.

Povezava do originalnega članka

HAUPTMAN - koncert ob izidu albuma Izštekani
2024-10-19 20:30 - 23:00 | Okolica / Vrtnarstvo Tement, Dvorjanje 2a Spodnji Duplek
Hauptman bo z razširjeno zasedbo v živo predstavil prihajajoči live album iz Izštekanih. Slišali boste lahko albuma “Blizu” in “Finished, not perfect”, obogatena z zvoki godalnega kvarteta, v čudovitem ambientu Vrtnarije Tement.
Celotni drugi album “Blizu” je posnel v materinščini. Pa to ni edina razlika glede na prvenec. “Od bendovskega zvoka sem se premaknil k bolj elektronskemu, album sva ustvarila z avstrijskim producentom Erikom Asatrianom. Morda se zdi to nenavadna odločitev, a meni je všeč in stojim za njo.”
Kako album izvajati na koncertih?
“Seveda, skladbe morajo dobro zveneti tudi v živo. Ne skušamo posnemati zvoka albuma, vse smo postavili na novo.” In ne le to, Hauptman je prenovljeni zasedbi, v kateri so kitarist Primož Hudoklin, basist Jaka Krušič, bobnar Pavel Čebašek ter pevki Alja Senčar in Vanesa Tomažič, zadal dvojno nalogo.
Za Izštekane so pripravili tudi akustične verzije nekaterih skladb. Polovica repertoarja bo obogatena z godalnim kvartetom, ki ga sestavljajo violinistki Ana Mezgec in Sandi Baitokova, violistka Gea Pantner Volfand ter violončelistka Katarina Kozjek, aranžmaje pa je prispeval Leon Firšt.

Povezava do originalnega članka

HOUSE DROPS / Afro House Evolution
2024-10-19 22:00 | Maribor center / Rožmarin – Gosposka ulica 8, 2000 Maribor
V Rožmarin prihajata DJ duo TALAZ – mojstra afro house glasbe, ki bosta postregla z edinstvenim zvokom mešalke, flavte in bobnov ter pričarala pravo glasbeno degustacijo.
V Rožmarin prihajata DJ duo TALAZ – mojstra afro house glasbe, ki bosta postregla z edinstvenim zvokom mešalke, flavte in bobnov ter pričarala pravo glasbeno degustacijo. Osvojila vas bosta s hipnotičnimi ritmi in vibracijami, ki vas bodo popeljali na nepozabno afro glasbeno popotovanje.
TALAZ sta že osvojila odre v sedmih državah, kjer sta nastopala z velikimi imeni, kot so Diplo, Claptone, Vintage Culture, Marco Carola in Martinez Brothers.
NA MENIJU: Hišni izbor dobro uležanih in preizkušenih PULSE »HOUSE DROPS-OV« – TALAZ – SIBBJAG – RISA BROWN – DAVE Z
Serviramo 19. 10. ob 22:00 v ROŽMARINU!
VSTOPNINA / TICKETS:
15 € Early Bird / 20 € regular 1 / 25 € regular 2 / 50 € VIP

Povezava do originalnega članka

Dan Maribora 2024: Z avtobusom v mariborska predmestja
2024-10-20 10:00 | Okolica
Pridružite se nam na posebnem dnevu raziskovanja bogate kulturne dediščine Maribora in okolice z vodenimi ogledi, ki vas popeljejo na različne lokacije z avtobusom. Izbirate lahko med tremi različnimi izleti, kjer boste pobližje spoznali Zavrh, Pekre, Limbuš, Kamnico, Račji dvor in Mariborski otok.
Na vsakem izletu vas čakajo zanimive predstavitve in pogovori s strokovnjaki ter kulturni program.
Zbirno mesto za vse izlete je Avtobusni kolodvor Maribor na Mlinski ulici. Zaradi omejenih mest so predhodne prijave obvezne, ogledi pa so brezplačni.

Z avtobusom na Zavrh

Pridružite se nam na ogledu Zavrha, kjer bomo spoznali predstavitev obnove Štupičeve vile, ki jo bo vodil Zavod za varstvo kulturne dediščine OE Maribor.
V sklopu dogodka bosta potekala tudi dva performansa mladih umetnikov na temo Maistrove poezije. Predstavili se bodo člani ekipe Banda ferdamana pod vodstvom Mojce Frim ter ekipa slemerskih pesnikov pod vodstvom Matica Ačka, organizirana s strani Mladinskega kulturnega centra Maribor.

Z avtobusom v Pekre in Limbuš

Na izletu v Pekre in Limbuš bomo obiskali Kulturni dom Pekre, kjer bo potekal pogovor z dr. Gregorjem Antoličičem iz KUD Tone Partljič Pekre.
Govorili bomo o Pekrah skozi čas, od zgodovinskih dogodkov v Pekrah do delovanja KUD Pekre. V Limbušu bomo imeli predstavitev zgodovine Limbuša, s poudarkom na pomembnih lokalnih dogodkih, ter ogled in predstavitev cerkve v Limbušu z župnikom Andrejem Firbasom.
V sodelovanju z Mariborsko knjižnico in Muzejem narodne osvoboditve Maribor boste lahko še globlje spoznali bogato zgodovino teh krajev.

Z avtobusom v Kamnico, Račji dvor in na Mariborski otok

Na izletu v Kamnico, Račji dvor in Mariborski otok bomo obiskali Račji dvor, kjer bo potekala predstavitev zgodovine Račjega dvora, ki jo bo vodila Suzana Vešligaj iz Zavoda za varstvo kulturne dediščine, OE Maribor.
Odpravili se bomo v Kamnico, kjer nas čaka panoramski ogled Kamnice s ploščadi nad cerkvijo sv. Martina, ogled cerkve, starega vaškega jedra ter kulturnega doma. Sledil bo razgovor z Manico Skelin in Brankom Casermanom o Kobancih in o snemanju lutkovne predstave Zverinice iz Rezije, pod okriljem Lutkovnega gledališča Maribor.
Na Mariborskem otoku bomo spoznali bogato kulturno in naravno dediščino tega območja s krajinsko arhitektko Katjo Berden in arhitektko Barbaro Lečnik.
Dogodek bo popestrilo druženje z dr. Dragico Haramija, ki je v knjigi Mariborske vedute zbrala in analizirala pripovedke, povezane z Mariborskim otokom.
Dogodek organizirata Zavod za varstvo kulturne dediščine OE Maribor in Mladinski kulturni center Maribor.

Za oglede z avtobusi so potrebne predhodne prijave, ki jih zbira: Muzej narodne osvoboditve Maribor, tel. št.: 02 235 26 05 od ponedeljka do petka, od 9.00 do 14.00.

Povezava do originalnega članka

Dan Maribora feat. MKC Maribor
2024-10-20 10:00 - 13:00 | Zavrh in Mariborski otok
dan maribora 2024
Z AVTOBUSOM NA ZAVRH IN OTOK
Nedelja, 20. oktober 2024 // 10.00 // zbirno mesto je Avtobusni kolodvor Maribor
Mesto Maribor 20. oktobra obeležuje dan prve pisne omembe Maribora, zato so na Mestni občini Maribor med 17. in 20. oktobrom 2024 pripravili pester nabor brezplačnih aktivnosti. Programu se z dvema dogodkoma pridružuje tudi Mladinski kulturni center Maribor (MKC Maribor).
V MKC Maribor tako vabimo, da se udeležite enega od organiziranih izletov z avtobusom: odpeljali se bomo do Mariborskega otoka in na Zavrh.
10.00: »Z avtobusom na Zavrh«
Predstavitev obnove Štupičeve vile, Zavod za varstvo kulturne dediščine OE Maribor. Dva performansa mladih umetnikov na temo Maistrove poezije. Predstavili se bodo člani ekipe Banda ferdamana (Mojca Frim z ekipo) ter ekipa slemerskih pesnikov pod vodstvom Matica Ačka, Mladinski kulturni center Maribor.
10:00 »Z avtobusom v Kamnico, Račji dvor in Mariborski otok«

Račji dvor: predstavitev zgodovine Račjega dvora. Vodi Suzana Vešligaj, Zavod za varstvo kulturne dediščine, OE Maribor.
Kamnica: Panoramski ogled Kamnice s ploščadi nad cerkvijo sv. Martina, ogled cerkve, starega vaškega jedra in kulturnega doma v Kamnici. Razgovor z Manico Skelin in Brankom Casermanom o Kobancih in o snemanju lutkovne predstave Zverinice iz Rezije, Lutkovno gledališče Maribor.
Mariborski otok: Ogled Mariborskega otoka ter spoznavanje kulturne in naravne dediščine otoka s krajinsko arhitektko Katjo Berden in arhitektko Barbaro Lečnik, druženje z dr. Dragico Haramija, ki je v knjigi Mariborske vedute zbrala in analizirala tudi pripovedke, povezane z Mariborskim otokom. Zavod za varstvo kulturne dediščine OE Maribor in Mladinski kulturni center Maribor.

Povezava do originalnega članka

Dan Maribora 2024: Pet koncertov na petih gričih
2024-10-20 19:00 | Maribor center / Piramida, Trikotna jasa, Meranovo, Fontana vin Vodole, Okrepčevalnica Panorama
Brezplačni koncerti na petih lokacijah

Pridružite se nam na nepozabnih glasbenih dogodkih, kjer boste lahko uživali v brezplačnih koncertih na čudovitih lokacijah po Mariboru.
Vsi koncerti so brezplačni, avtobusni promet po Mestni občini Maribor pa bo ves dan, 20. oktobra, prav tako brezplačen.
Zbiranje obiskovalcev bo potekalo med 18:00 in 18:30 na izhodiščnih lokacijah, kjer boste prejeli naglavne lučke za boljšo orientacijo. Od tam se boste sami odpravili na koncerte, ki se pričnejo ob 19:00.
Uživajte v nepozabnem večeru glasbe in druženja v osrčju narave!

Piramida: Emkej, Leopold I. in Žan Hauptman z bendom

Izhodiščna točka: Mestni park pri paviljonu
Končna lokacija: Piramida

Trikotna jasa: Karneval Band

Izhodiščna točka I: spodnja postaja vzpenjače
Izhodiščna točka II: Razvanje, gasilski dom
Končna točka: Trikotna jasa

Meranovo: Polkaholiki

Izhodiščna točka: obračališče Meranovo
Končna točka: Posestvo Meranovo, Vrhov Dol 14

Fontana vin Vodole: Til Čeh in Petelini

Izhodiščna točka: pred stavbo KS Malečnik
Končna točka: Posestvo Sončni raj

Okrepčevalnica Panorama: Daša in Bend za Užent

Izhodiščna točka: pred stavbo KS Kamnica
Končna točka: Okrepčevalnica Panorama

Povezava do originalnega članka

Koncert za mir - Beethovnova 9. simfonija
2024-10-20 20:00 | Maribor center / Dvorana Union, 2000 Maribor
Mariborski koncertni zbor vabi na KONCERT ZA MIR ob 200. obletnici prve izvedbe Beethovnove Devete simfonije

Koncert za mir ni zgolj glasbeno doživetje, ampak tudi opomin na pomen dialoga in miru. Zbrana sredstva bodo namenjena družinam, ki so bile prizadete zaradi vojnega nasilja, s čimer bomo pomagali vsaj delno olajšati njihovo trpljenje.
Beethovnova 9. simfonija z nepozabnim epilogom “Vsi ljudje bodo bratje” nas spodbuja k temu, da verjamemo v moč sprave in notranji mir, ki je osnova za globalni mir in blagostanje.

Program:

Peter Iljič Čajkovski: 1. klavirski koncert v b-molu, op. 23
Valentin Silvestrov: Molitev za Ukrajino za mešani zbor

***

Ludwig van Beethoven: Simfonija št. 9 v d-molu, op. 125 s Schillerjevo Odo radosti
I. Allegro ma non troppo, un poco maestoso
II. Molto vivace
III. Adagio molto e cantabile
IV. Finale: Presto-Allegro ma non troppo

Izvajalci:

Slovenski simfonični orkester
Dirigent: Valentin Egel
Mariborski koncertni zbor
Zborovodja: Aleš Marčič
Nejc Kamplet, klavir
Sabina Cvilak, sopran
Monika Bohinec, mezzosopran
Tim Ribič, tenor
Klemen Gorenšek, bas

Povezava do originalnega članka

Javni razpis za Glazerjevo nagrado, Glazerjeve listine in Glazerjevo priznanje v letu 2025
2024-10-21 08:00 - 2024-12-13 17:00 | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Mestna občina Maribor je dne 18. 10. 2024 na spletni strani Mestne občine Maribor objavila Javni razpis za Glazerjevo nagrado, Glazerjeve listine in Glazerjevo priznanje v letu 2025.
Glazerjeva nagrada, Glazerjeve listine in Glazerjevo priznanje so priznanja Mestne občine Maribor za življenjsko delo in za pomembne ustvarjalne dosežke na področju kulture.
Rok za oddajo prijave je 13. 12. 2024.
Razpis bo do 13. 12. 2024 dostopen na spletni strani Mestne občine Maribor www.maribor.si (Javni razpisi / Javni razpisi – kultura in mladina). Dodatne informacije so na razpolago v času uradnih ur na e-naslovu: nina.kirbis@maribor.si.

Več informacij: https://maribor.si/javni_razpisi/javni-razpis-za-glazerjevo-nagrado-glazerjeve-listine-in-glazerjevo-priznanje-v-letu-2025/

Feministično predavanje: Mati, reproduktivnega dela (ne) bi!
2024-10-21 17:00 | PEKARNA MAGDALENSKE MREŽE
21. 10. 2024 ob 17.00, Pekarna Magdalenske mreže
Feministično predavanje: Mati, reproduktivnega dela (ne) bi!
V ponedeljek, 21. 10. 2024, te ob 17.00 vabimo v prostore Pekarne Magdalenske mreže na Iskrino feministično predavanje. Tema predavanja bo delo, ki navadno pade na ženske – gospodinjsko in skrbstveno delo.

V kapitalistični družbi je samoumevno, da po dnevu preživetem v šoli ali službi, poskrbimo še za dom in družinske člane. Predvsem od žensk se pričakuje, da bomo žrtvovale svoj prosti čas za kuhanje, čiščenje, pranje in skrbele za otroke. Patriarhat narekuje, da nam je to delo naravno dano oz. ga opravljamo iz ljubezni do svojih bližnjih. Namesto, da bi reproduktivno delo bilo v največji meri razporejeno med skupnost, pade skoraj v celoti na ramena posameznic.

Izkušnja socializma je pokazala, da ni dovolj zgolj ozaveščanje o enakomerni delitvi dela znotraj partnerskih odnosov in družine. Reproduktivno delo je neločljivo povezano z vzdrževanjem obstoječe delovne sile in ustvarjanjem nove. Zato je pomembno, kako ga obravnavamo na nivoju družbe in v čigavem interesu je, da ga ohranjamo v zasebni sferi doma in ne na javnemu sistemu pralnic, menz, jasli in vrtcev.

O reproduktivnem delu in kapitalističnem patriarhatu bodo govorile članice Delovnega odbora za feminizem Študentskega društva Iskra, predavanje pa je del projekta »Delo žensk mora biti vidno!«, ki ga sofinancira Ministrstvo za delo, družino, socialne zadeve in enake možnosti. MDDSZ seveda ni odgovorno za informacije, ki jih vsebuje gradivo, in za njihovo nadaljnjo uporabo, ker predstavljajo poglede avtoric.

Povezava do originalnega članka

Monokomedija: Žigolo s.p.
2024-10-21 20:00 - 21:30 | Maribor center / Dvorana generala Maistra, Narodni dom Maribor
Žigolo se plača
Žigolo s. p. (pomeni Žigolo se plača) je zabavna zgodba o zapeljevanju. Hudomušni, samovšečni in na trenutke malenkost arogantni žigolo nam na humoren način pove, kaj vse se pri ženski sme, kaj gre in kaj nikakor ne. Je pravi leksikon zapeljevanja, ki moškim po moško razloži to, kar jim ves čas govorijo tudi ženske, pa jih seveda ne razumejo.
In ženskam točno tisto, kar bi rade slišale od moških. Pravi, da je osvojiti žensko lažje kot osvojiti Rožnik, da pa jo je dosti težje obdržati. Toda – zakaj bi si moški pri zdravi pameti tega sploh želel?! A ljubezen in zdrava pamet ponavadi ne hodita vedno z roko v roki kot zaljubljen par. Ljubezen pa se seveda lahko zgodi tudi najboljšim. In tudi najboljši se lahko zatreskajo v napačno.
Kaj pa potem?

Nastopa: Domen Valič
Avtor besedila: Matej Mijatović
Trajanje: 120 minut
Cena vstopnice: 19.00€

Povezava do originalnega članka

SobaZaGosteMaribor: Interesni safari »Smrt, žalovanje in spomin«
2024-10-22 17:00 | KC Pekarna
22. 10. 2024 ob 17.00, KC Pekarna
SobaZaGosteMaribor: Interesni safari »Smrt, žalovanje in spomin«
V torek, 22. 10. 2024, te ob 17.00 vabimo na dvorišče KP Pekarna, pred Pekarno Magdalenske mreže od koder se podamo na Interesni safari.

Sprehod bomo začele_i v Magdalenskem parku, nekoč Magdalenskem predmestnem pokopališču, pot nadaljevale_i mimo kužnega znamenja do Stolne cerkve in sprehod zaključile_i na trgu Svobode, kjer bo beseda tekla o spomeniku NOB Slavka Tihca.

Interesni safari je oblika predavanja in sprehoda po mestu na različnih lokacijah, kjer skupaj z gostujočo_im umetnico_kom rezidenčne platforme SobaZaGoste Leire de Meer in kuratorjem Simonom Žlahtičem raziskujemo temo interesa umetnice_ka. Na sprehodu, ki je odprtega formata, se bomo pogovarjale_i in delile_i mnenja in znanje o mestu in z njim povezano temo.

Povezava do originalnega članka

Delavnica: Narava in digitalizacija – 3D skeniranje in dekonstrukcija
2024-10-22 17:00 - 2024-10-24 20:00 | Okolica / KIBLA PORTAL, Valvasorjeva 40, 2. nadstropje
Tridnevna delavnica prepleta narave in digitalne tehnologije
Vabljeni na delavnico digitalne tehnologije prepletene z naravo.
PROGRAM
1. dan: Digitalizacija narave Spoznali bomo, kako lahko s pomočjo 3D skeniranja ujamemo in digitalno analiziramo naravne elemente, kot so listi, kamni in veje. Dekonstrukcija teh digitalnih modelov bo omogočila razpravo o vplivu tehnologije na naš odnos do narave.
2. dan: Rekonstrukcija in oblikovanje S pomočjo 3D programske opreme bomo preoblikovali naravne elemente v unikatne umetniške strukture, ki izražajo sodobno dojemanje narave. Fokus bo na inovativnih pristopih in umetniških intervencijah.
3. dan: Interaktivne instalacije Združili bomo 3D rekonstrukcije z virtualnim svetom ali fizičnim (3D print) ter ustvarili instalacije, ki vabijo k refleksiji o našem odnosu do narave in digitalne tehnologije. Delavnico izvajata: Jaka Waldhütter, dipl. inž. elektrotehnike in profesor informatike Monika Pocrnjić, dipl. prof. lik. umet. in intermedijska umetnica
Prijave sprejemamo na elektronski naslov: peter.lubej@kibla.org
Če je mogoče, prinesite svoj prenosnik. Drugače sporočite.

Povezava do originalnega članka

NEVERJETNA FRAU KOMES IZ LAŠKEGA
2024-10-22 19:00 - 20:30 | Maribor center / Vetrinjski dvor
Bila je drugačna. Bila je posebna. Ena od tistih zanimivih Laščank. Poznala je vse in vsi so poznali njo.
Kjerkoli se je pojavila, je vedno vzbudila zanimanje, včasih tudi kakšen majhen škandal. Nekateri so iskali njeno družbo, drugi so se je izogibali. Ime ji je bilo Mariana, toda to so vedeli le redki.
O njej se je napletlo polno zgodb in zgodbic. Nekatere med njimi so postale legendarne in z njimi je postala laška legenda tudi Frau Komes. Zgodbo o tej neverjetni Laščanki nam bo predstavil Tomaž Majcen, kustos Muzeja Laško.

Povezava do originalnega članka

Bralni krožek: Zaupati v naravo
2024-10-23 17:00 - 18:00 | Maribor center / MMC KIBLA, Ulica kneza Koclja 9, Maribor
7. Bralni krožek: Zaupati v naravo
Sedmo bralno srečanje bo izhajalo na podlagi razstave MOČVIRJE ustvarjalk Alje Piry in Mateje Kavčič in knjige O zaupanju v naravo Iztoka Geistra (Zavod za favnistiko Koper, 2022).
Kaj pomeni narava človeku in celotnim sistemom (političnemu, ekonomskemu, gospodarskemu, družbenemu idr.), se bomo spraševali in diskutirali ob prebranem članku Subvencije in očiščenje zemljišča do zadnjega grma Iztoka Geistra (TUKAJ) in galerijskem listu, ki ga je napisala mag. Mojca Štuhec (TUKAJ).
Kaj vse je ostalo od narave v današnjem vedno bolj antropocentričnem in narcističnem svetu, bomo skušali vsaj malo problematizirati in osvetliti nastale odnose do naše matere narave.

Povezava do originalnega članka

Informativno predavanje za mlade
2024-10-23 19:00 - 20:30 | Maribor center / Hostel PEKARNA, Ob železnici 16
Spoznaj delovanje svojih misli, začuti novo ustvarjalno moč v svojem telesu, prisluhni izkušnjam tistih, katerih življenje se je obrnilo na bolje
Brez obljub o ozdravitvi! Tukaj predstavljena poročila o ozdravitvi, ali izjave ozdravljenih niso odvisne od medicinskih metod in jih ne nadomeščajo.
Po vzoru Bruna Gröninga Krog prijateljev ne pregleduje, ne diagnosticira in ne zdravi. Ne odsvetujemo obiska zdravnika, prav tako ne jemanja zdravil, terapije ali operacije. Ne obljubljamo nobenih ozdravitev.
Iz poročil ozdravljenih prav tako ni mogoče razbrati, da je olajšanje, izboljšanje stanja bolezni zagotovljeno ali obljubljeno. Opozarjamo tudi, da podatkov, ki jih posredujemo na domači strani Kroga prijateljev Bruna Gröninga, ni mogoče uporabiti za samostojno prepoznavanje in zdravljenje bolezni ali bolečin.

Povezava do originalnega članka

Večgeneracijski sejem Magdalena
2024-10-24 14:00 - 18:00 | Maribor center / Gorkega 34 in Ulica heroja Zidanška 13 Maribor
Pridružite se nam na Večgeneracijskem sejmu Magdalena!
Društvo VGC Maribor vabi na Večgeneracijski sejem Magdalena, ki bo v četrtek, 24.10.2024 od 14. do 18. ure v kareju Železničarski trikotnik med ulicami Gorkega, Preradovičevo in Ulico heroja Zidanška.
PROGRAM
14:00-18:00

Stojnice za društva v kareju in širše, Turistično društvo Maribor, vabljeni obrtniki, ponudniki zdrave hrane in različne MČ in KS, predstavitev civilnih iniciativ
NADSTREŠEK pri TOTI DCA in Zadrugi Dobrina) – Lov na Lisico/Netopirja (radijski signal) Radioklub Maribor
ZELENICA/BALINIŠČE
Predstavitev policije, vojske, gasilcev in radioamaterjev
BALINIŠČE/PARKIRIŠČE
Igra štrbunk v izvedbi Društva upokojencev Tabor v 1. DVORANI Društva TOTI DCA Maribor (od 16.30 do 18. ure)

VEČGENERACIJSKI DISKO KLUB
19:00-21:00

DJ in glasba s plošč (Bar ROUTE 66, Komenskega 2, Maribor)

Dogodek je brezplačen, sofinancira ga Mestna občina Maribor.
Zaželjene prijave na mail sodeluj@vgc-maribor.si.

Povezava do originalnega članka

Večgeneracijski sejem in Disko klub
2024-10-24 14:00 - 18:00 | Maribor center / Gorkega 34, 2000 Maribor
Sejem, rekreacija, zabava
PROGRAM SEJMA 14:00-18:00

Stojnice za društva v kareju in širše, Občinska turistična zveza Maribor, obrtniki in različne MČ in KS, predstavitev civilnih iniciativ
NADSTREŠEK pri TOTI DCA Tabor in Zadrugi Dobrina)
Lov na Lisico/Netopirja (radijski signal). Radioklub Maribor – ZELENICA/BALINIŠČE – Predstavitev vozil policije, vojske, gasilcev in radioamaterjev – BALINIŠČE/PARKIRIŠČE – Brezplačno vodeno balinanje (Balinarsko društvo Angel Besednjak)
BALINIŠČE (od 14:00-16:00)
Igra štrbunk DU Center in Društvu TOTI DCA enota Tabor (16:30-18.00)
Sestanek Mestnih četrti in Krajevnih skupnosti v Društvu TOTI DCA enota Tabor – sodelovanje v civilni iniciativi KO DVIGNEM SEBE, DVIGNEM MARIBOR, ki letos obeležuje 10 let, v sodelovanju z Društvom Pupillam

VEČGENERACIJSKI DISKO KLUB, z glasbo s plošč 19:00-21:00 Bar ROUTE 66, Komenskega 2, Maribor (prost vstop, pijača po želji je plačljiva).
Zaplešete lahko tudi z Line Dance skupino Migeci TOTI DCA.

Povezava do originalnega članka

Komedija Alpski Ranko
2024-10-24 19:00 - 21:00 | Maribor center / Dvorana generala Maistra, Maribor
Tretji, zadnji del komične trilogije superzabavnega Ranka Babića!
Na vašo željo se Ranko Babić vrača z novo zabavno predstavo ALPSKI RANKO!
Rojen v Sloveniji, odraščal v bosanski družini – to je tista posebna mešanica, ki jo imamo vsi radi. Ko je našel ljubezen svojega življenja, se poročil in dobil dve hčerki, so ravno te tri njegove punce bile navdih za veliki uspešnici, Moška copata in Kriza srednjih let.
Ampak čas teče in na vidiku so nove stresne življenjske situacije!

Avtor: Ranko Babić
Igrata: Ranko Babič in Admir Baltić
Premiera: september 2024

Povezava do originalnega članka

Tomaž Petrač, Robert Lakatoš, Roberto Papi, Andrej Petrač
2024-10-24 19:30 | Dvorana Union, Maribor
1. koncert Komornega cikla 2024/2025

Izven in Komorni cikel

Cena vstopnice: 19,00 – 11,00 EUR

19 EUR; 11 EUR (upokojenci in invalidi), 5 EUR (študenti, dijaki)
Družinska vstopnica: 17 EUR (odrasli), 5 EUR (otrok)

Programska knjižica 2024/2025
Wolfgang Amadeus Mozart: Kvartet za klavir, violino, violo in violončelo št. 1 v g-molu, KV 478
Gustav Mahler: Kvartet za klavir, violino, violo in violončelo v a-molu
Bojan Glavina: Tri invencije za klavirski kvartet (krstna izvedba)
***
Johannes Brahms: Kvartet za klavir, violino, violo in violončelo št. 1 v g-molu, op. 25

Andrej Petrač, ugledni slovenski violončelist iz Maribora, je v svoji dolgi in uspešni karieri mnogokrat prispeval k zagonu domače glasbene poustvarjalnosti. Ob delovanju kot solo violončelist Slovenske filharmonije je bil in ostaja vitalni člen različnih komornih zasedb, med drugim pogosto z bratom Tomažem Petračem, ki je uspešen koncertni pianist in poučuje na ljubljanski Akademiji za glasbo. Izkušenima glasbenima partnerjema se bosta tokrat pridružila dva mlada godalca. Vrhunski violinist Robert Lakatoš prihaja iz Novega Sada in je prejemnik številnih pomembnih mednarodnih nagrad ter uspešno nastopa po svetovnih odrih. Violista Roberta Papija je poklicna pot iz rojstne Italije popeljala v ZDA in Južno Ameriko, nato pa se je ustalil v Sloveniji, kjer trenutno kot solo violist sodeluje v Simfoničnem orkestru SNG Maribor.
Glasbeniki bodo predstavili reprezentativen izsek iz bogatega repertoarja del za klavirski kvartet. Ta oblika komorne glasbe ima korenine v poznem 18. stoletju, Mozartovo delo pa velja za eno prvih za to zasedbo. Johannes Brahms je to zvrst okronal s svojimi prodornimi kompozicijami, svoj prispevek pa ji je dal tudi mladi Gustav Mahler – ohranil se je njegov zgodnji fragment, stavek za klavirski kvartet. Poleg tega bomo imeli priložnost prisluhniti novemu delu, ki je nastalo po naročilu glasbenikov za ta koncert; gre za tri stavke vsestranskega primorskega glasbenika, pianista, skladatelja in klavirskega pedagoga Bojana Glavine.

Povezava do originalnega članka

Iztok Koren
2024-10-24 20:00 - 22:00 | Maribor center / MMC KIBLA, Ulica kneza Koclja 9, Maribor
Glasbeni cikel JUTRI: Iztok KorenVljudno vabljeni, da sem nam v četrtek, 24. oktobra 2024, ob 20. uri pridružite v MMC KIBLA na koncertu Iztoka Korena, ki bo potekal v okviru Glasbenega cikla JUTRI.
Iztok Koren, rojen v prekmurski vasi Beltinci, po poklicu socialni delavec, je slovenski multiinstrumentalist, ki trenutno živi v Ljubljani. Glasbeno pot je začel leta 2000 z dinamično-razigrano-melanholično post rock zasedbo ŠKM banda, nadaljeval z glasno-ekspresivno-kaotičnim postindustrijskim noisecore duom Hexenbrutal, širšo prepoznavnost dosegel z namišljeno-zasanjanim freak folk triom Širom in je poleg drugih občasnih glasbenih projektov med “lockdownom” ustvaril tudi intimno-minimalistično-zen solo projekt pod njegovim imenom. Iztok igra banjo, gembri, balafon, kalimbo, tolkala, bobne, steel drum, kitaro, sintetizator in efekte.

Povezava do originalnega članka

Festival buč
2024-10-25 08:00 - 2024-10-26 20:00 | Maribor center / Osrednja mariborska tržnica, Vodnikov trg 7, 2000 Maribor
Vabljeni na Festival buč – praznik jesenskih okusov in zabave!
Mestne nepremičnine d.o.o. v sodelovanju s Kmetijsko gozdarskim zavodom Maribor prirejajo edinstven dogodek, kjer bodo buče v središču pozornosti.
Festival ponuja bogat program za vse ljubitelje buč in lokalnih dobrot. Prisluhnite strokovnim predavanjem o pridelavi in uporabi buč, sodelujte v tekmovanju za največjo in najbolje izrezljano bučo ter uživajte v okušanju jesenskih jedi.
Čakajo vas:

Peka pic z bučnim pirejem @doughlyspizza
Sladke bučkine marmelade in sokovi Fino s Kristino
Žgane pijače Spiritopher
Pekoče omake Pekouče Onej

Ne zamudite priložnosti, da tekmujete, okusite lokalne dobrote in se zabavate v prijetni družbi ponudnikov, ki vam bodo postregli z najboljšim, kar ponuja jesenski čas.
Pridružite se nam in uživajte v jesenski čarobnosti!

Povezava do originalnega članka

Pubec 2024
2024-10-25 17:00 | Maribor center / Minoriti
Poišči svojega Pubeca!
Okusite prihodnost štajerskega vinarstva z mladimi vini.
Pubec povezuje najboljše štajerske vinarje, ki pridelujejo mlado vino. Skupaj ustvarjamo edinstveno vinsko zgodbo, ki postavlja Štajersko v ospredje kot glavno destinacijo za mlada vina.
Okusite svežino in živahnost mladih vin, ki navdušujejo ljubitelje vina tako pri nas kot v tujini. Pubec ni le praznik vina, temveč tudi priložnost, da odkrijete bogato tradicijo in inovativne pristope vinarjev, ki ustvarjajo izjemne okuse.
Doživite nepozaben večer, poln izvrstnih vin in prijetne družbe!

Povezava do originalnega članka

Koncert Akustični orgazem
2024-10-25 17:00 - 23:00 | Maribor center / BODIFIT Caffe (Na poljanah 20, 2000 Maribor)
Jesensko druženje ob odlični glasbi, kostanjih in vinu
Vabljeni v petek, 25. oktobra, ob 17. uri v BODIFIT CAFFE na nepozaben koncert Akustičnega orgazma!
V petek vas vabimo na prijetno druženje na terasi BODIFIT Caffe, kjer bosta za odlično glasbeno spremljavo poskrbela duet Akustični orgazem. Ob sproščenem vzdušju bo zadišalo po pečenih kostanjih, hkrati pa boste lahko uživali ob izbrani ponudbi vrhunskih vin in mošta.
Vstop je prost. Ne zamudite!

Povezava do originalnega članka

Delavnice črno-bele analogne fotografije
2024-10-25 18:00 - 2024-10-27 00:00 | Kulturni inkubator in Mišnica GT22
DELAVNICA
ČRNO-BELA ANALOGNA FOTOGRAFIJA
Od 25. do 27. oktobra // Kulturni inkubator in Mišnica
Mladinski kulturni center Maribor (MKC Maribor) vabi na brezplačno tridnevno delavnico črno-bele analogne fotografije, ki jo bosta izvedla mentorja Gregor Salobir in Ema Širec. Delavnica bo potekala od 25. do 27. oktobra v prostorih Kulturnega inkubatorja in Mišnice (GT22).
Razvoj fotografije je s pojavom digitalne fotografije spodrinil analogno fotografijo na stranski tir. Vendar se v zadnjih letih analogna fotografija s svojo prisotnostjo vrača in doživlja svoj preporod in tako ostaja živa, kljub popularnosti digitalne fotografije. Poznavanje in razumevanje analogne fotografije in alternativnih procesov fotografije je deležno ponovnega zanimanja in lahko predstavlja zanimiv način kreativnega izražanja.
Ulice drugega največje mesta v Sloveniji skrivajo zanimive zgodbe, ki čakajo da jih ujamemo. Če te zanima fotografija, analogna fotografija, se rad/a likovno udejstvuješ ali te spremlja strast raziskovanja se nam pridruži na brezplačni 3-dnevni delavnici in sooblikuj skupinsko razstavo, ki bo v Kulturnem inkubatorju . Delavnica črno-bele analogne fotografije ti bo dala vsa potrebna znanja, material, strokovno vodenje in še več za uspešno delo.
PROGRAM DELAVNICE:

Рetek, 25. oktober, ob 18.uri @ Kulturni inkubator
Prvi dan delavnice bo posvečen teoriji. Prisluhnili boste predavanju o zgodovini fotografije, delovanju fotoaparatov in trenutne situacije analogne fotografije. Po predavanju si boste ogledali GT22 in tudi Mišnico (temnico).
Sobota, 26. oktober, ob 9. uri @ Mišnica GT22
Drugi dan je posvečen fotografiranju in razvijanju črno-belih filmov. V ta namen se boste razdelili v dve skupini in se podali na ulice Maribora, kjer boste fotografirali izbrane motive. Po končanem fotografskem sprehodu bo čas za kosilo (hrana ni vključena v delavnice). Ob predvidoma 15. uri bo sledilo razvijanje filmov v temnici. Udeleženci se boste srečali z delom v temnici, delom s kemikalijami in samim procesom razvijanja črno-belih filmov. Vpisali se boste v časovni seznam aktivnosti – izdelave printov v temnici naslednjega dne.
Nedelja, 27. oktober, ob 9:00 @ Mišnica GT22
Zadnji dan delavnice bo v celoti namenjen izdelavi printov fotografij. V ta namen bo vaše delo z mentorjem v temnici potekalo v dvojicah po dogovorjenem časovnem seznamu.

Ševilo mest je omejeno na največ osem udeležencev_ek, zato so obvezne predhodne prijave, ki jih zbiramo na spodnji povezavi najkasneje do 18. oktobra 2024, oziroma do zapolnitve prostih mest.

PRIJAVA NA DELAVNICE

O MENTORJIH
GREGOR SALOBIR (1989, Maribor) je leta 2023 magistriral na Fakulteti za gradbeništvo, prometno inženirstvo in arhitekturo v Mariboru (smer prometno inženirstvo). Od leta 2012 je član Fotokluba Maribor, od leta 2015 pa je tudi član kolektiva GT22. Je eden izmed vodij Mišnice, edine prostodostopne fotografske temnice v Mariboru. Od leta 2016 izvaja kratke predstavitve fotografije za osnovnošolce v sklopu Kulturnega dnevnika (Narodni dom Maribor). Leta 2021 je bil mentor za področje fotografije projekta HDLU – umetniki za umetniško izobraževanje 6 (Erasmus +), v okviru katerega so dijaki pod njegovim mentorstvom pripravili skupinsko razstavo črno-belih analognih fotografij V iskanju novega pomena.
Poleg digitalne se posveča tudi analogni fotografiji in alternativnim fotografskim postopkom. Med letoma 2018 in 2022 je bil uradni fotograf festivala Jazz’ma mlade. Bil je uradni fotograf bienalnega mednarodnega festivala neodvisnih uprizoritvenih umetnosti Prestopi (2019, 2021 in 2023). Njegova dela so bila na ogled na več samostojnih in skupinskih razstavah. Njegova najnovejša serija cianotipij Čas modrine je bila junija 2024 premierno predstavljena v prostorih Atrija ZRC SAZU v Ljubljani. Leta 2012 je na fotografskem natečaju Festivala Lent prejel prvo nagrado.
EMA ŠIREC (2001, Maribor) je leta 2024 magistrirala iz fotografije na Royal College of Art v Londonu. Predhodno izobrazbo je pridobila na Akademiji za likovno umetnost in oblikovanje Ljubljana, kjer je diplomirala leta 2023. V zadnjih nekaj letih je bila nagrajena v Tokyu, Budimpešti in Parizu (za fotografije kraljic preobleke). Razstavljala tako v tujini, kot doma. Nedavni projekt (destroy, destroy, destroy) je bil del OFF PRINT festivala v Tate Modern London. Njena dela so objavili v Večeru in Mladini. Kot fotografinja pa deluje za razne inštitucije med drugim MKC Maribor, Škuc, MSRO, Ljubljana Pride, Transakcija …
Ema je del Mišnice, temnice v GT22 kjer občasno izvaja delavnice analogne fotografije. Ukvarja se z dokumentarno fotografijo, analognimi tehnikami in grafiko. Najbolj prepoznavno je predvsem njeno delo z mlajšim valom kraljic preobleke. Na njeno delo močno vpliva odraščanje v Mariboru. Svoje subjekte se trudi prikazati v skladu s tem, kar ji predstavljajo in kot jih v danem trenutku vidi sama. Rada ima pristno in spontano fotografijo, zato ljudi pogosto lovi v nenavadnih ali celo nerodnih situacijah.

Povezava do originalnega članka
